24. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 58/5/0018 της 21 Δεκ. 1898/15 Ιαν. 1990 (ΦΕΚ Β΄ 12) (Διόρθ. σφαλ. στο ΦΕΚ Β΄ 32/23-1-90) Συμπλήρωση των διατάξεων της Δ. 245/88 ΑΥΟ, περί δασμολογικών και φορολογικών απαλλαγών που εφαρμόζονται στις οριστικές εισαγωγές προσωπικών ειδών, που ανήκουν σε ιδιώτες. Έχοντες υπόψη: 1.Τις διατάξεις της Δ. 245/88 ΑΥΟ (ΦΕΚ 195, τ.Β΄) με τις διορθώσεις στο ΦΕΚ 307 τ.Β του 1988), που κυρώθηκε με την παρ. 4 του άρθρ. 11 του Νόμ. 1839/89 (ΦΕΚ 90). 2.Τις διατάξεις της 1106476/4521/0018/5.10.89 ΑΥΟ (ΦΕΚ 754, τ.Β΄ ) με τις οποίες τροποποιήθηκαν και αντικαταστάθηκαν ορισμένες διατάξεις της Δ. 245/88 ΑΥΟ, και 3.Τα σοβαρά προβλήματα που αντιμετωπίζουν κατά την αρχική εγκατάσταση στην Ελλάδα οι Έλληνες και Ομογενείς Πόντιοι που μεταφέρουν τη συνήθη κατοικία τους από την Ε.Σ.Σ.Δ., αποφασίζουμε: Άρθρ.1.-(Προστίθεται άρθρ. 12Α στη Δ.245/1988 (ΦΕΚ Β΄ 195), απ. Υπ. Οικονομικών, ανωτ. αριθ. 19). Άρθρ.2.-1.Οι διατάξεις της παρ. 1, του άρθρ. 12Α που αναφέρεται στο άρθρ. 1 της παρούσας Απόφασης, εφαρμόζονται αναδρομικά από 1.1.1989. 2.Δασμοφορολογικές επιβαρύνσεις που εισπράχθηκαν στην εισαγωγή ειδών από Έλληνες και Ομογενείς Πόντιους κατά την περίοδο από 1.1.89 μέχρι την εφαρμογή της παρούσας Απόφασης, επιστρέφονται με την διαδικασία περί αχρεωστήτως καταβληθέντων εφόσον θα παρήχετο απαλλαγή κατά τα οριζόμενα στην παρ. 1 του άρθρ. 12Α, που αναφέρονται στο άρθρ. 1 της παρούσας Απόφασης. 3.Για την επιστροφή κατά την προηγούμενη παράγραφο, το δικαιούχο πρόσωπο πρέπει εντός του έτους 1990 να καταθέσει, στην Τελωνειακή αρχή που εισέπραξε το ποσό, σχετική αίτηση η οποία πρέπει να συνοδεύεται με την βεβαίωση περί της ιδιότητάς του που προβλέπεται από το δεύτερο εδάφιο της παρ. 2 του άρθρ. 12Α. (Μετά τη σελ. 266,222) Σελ. 266,223 Τεύχος 1144-Σελ. 77 Τελωνισμός ειδών ατομικής χρήσεως 30.Β.θ.23-24 120 Άρθρ.3.-1.Η παρούσα απόφαση ισχύει και εφαρμόζεται από 21.12.1989. 2.Η παρούσα απόφαση να δημοσιευθεί στην Εφημερίδα της Κυβέρνησης και να κυρωθεί νομοθετικά. Η άνω απόφαση κυρώθηκε και έχει ισχύ νόμου από το εδάφ. δ΄ της παρ. 11 άρθρ. 51 Νόμ. 1882/1990 (ΦΕΚ Α΄ 43) Τόμ. 27, σελ. 196,427. 